 Waxaa kaloo Taariikh-yahanada isku khilaafeen magaca Muqdisho asal ahaan meesha uu kasoo jeedo, waxaa la sheegay in magaalada markeedi hore la dhihi jiray Xamar iyo magacyo kale oo la mid ah sida Xamar jab jab Xamar Cade, waxaa macquul ah in magacyadaas dhamaan magaalada loogu yeeri jiray waqtiyo kala duwan aay magaalada qadiimka ah aay soo martay, sida isbadalada xaga qaabka dhismaha , degaanka iyo siyaasadaba Qaar kamid ah taariikh-yahanada ayaa waxey cadeeyeen magaca XAMAR uu horeeyay , laakinse hadana waxaa aay isku khilaafeen micnaha XAMAR , oo ah magac bulshadu aad u taqaan weliba dhanka suugaanta iyo maah maahyada , Soomaalida ilaa iyo waqtigaan aan ku jirno wey adeegsadaan magaca XAMAR. 